Document ID: 31993R1200

ΚΑΝΟΝΙΣΜΟΣ (ΕΟΚ) αριθ. 1200/93 ΤΗΣ ΕΠΙΤΡΟΠΗΣ της 17ης Μαΐου 1993 για την τροποποίηση του κανονισμού (ΕΟΚ) αριθ. 1805/78 περί της αποσύρσεως από τις οργανώσεις των παραγωγών οπωροκηπευτικών των προϊόντων που δεν ανταποκρίνονται στους κανόνες εμπορίας αυτών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 15 παράγραφος 1 δεύτερο εδάφιο,
Εκτιμώντας:
ότι ο κανονισμός (ΕΟΚ) αριθ. 1805/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2097/92 (4), ορίζει τις προϋποθέσεις υπό τις οποίες οι οργανώσεις παραγωγών δύνανται να αποφασίσουν να μην διαθέσουν προς πώληση τα προϊόντα που είναι σύμφωνα με τους κανόνες ποιότητας, αλλά δεν ανταποκρίνονται στους κανόνες εμπορίας που οι οργανώσεις αυτές έχουν εγκρίνει προκειμένου να περιορίσουν την προσφορά- ότι στον κανονισμό αυτό καθορίζονται, ειδικότερα, οι ελάχιστες απαιτήσεις τις οποίες πρέπει να πληρούν τα προϊόντα αυτά για να αποσυρθούν-
ότι τα ροδάκινα και τα νεκταρίνια μεταφέρονται σε σταθμούς ταξινομήσεως και συσκευασίας και αποθηκεύονται, μετά την ταξινόμηση κατά κατηγορία και μέγεθος, σε κλωβούς καθαρού βάρους μέχρι 250 χιλιόγραμμα, πριν από την τελική συσκευασία- ότι για να ανταποκρίνονται στη συνήθη πρακτική των αποσύρσεων πρέπει να επιτρέπεται η χρησιμοποίηση τέτοιων κλωβών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 δεύτερη περίπτωση του κανονισμού (ΕΟΚ) αριθ. 1805/78 αντικαθίσταται από το ακόλουθο κείμενο:
"- για τις τομάτες, τα επιτραπέζια σταφύλια, τα βερίκοκα, τα ροδάκινα και τα νεκταρίνια με τις απαιτήσεις ποιότητας, ταξινομήσεως κατά μέγεθος και συσκευασίας που προβλέπονται από τους κανόνες ποιότητας για τις ισχύουσες κατηγορίες- τα ροδάκινα και τα νεκταρίνια μπορούν, εντούτοις, να προσφέρονται εντός συσκευασίας χωρίς να είναι τοποθετημένα κατά στρώματα ή σε κλωβούς καθαρού βάρους μέχρι 250 χιλιογράμμων."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1993.

Labels: 7
3
17
6